open-index/open-wikipedia-markdown huggingface dataset:
נמל התעופה הבין-לאומי וינה-שווכאט

**נמל התעופה הבינלאומי וינה** (בגרמנית: **Flughafen Wien-Schwechat**) הוא נמל התעופה הבינלאומי הגדול באוסטריה המשמש כשער הכניסה האווירי הראשי שלה. נמל התעופה סמוך לעיר שווכאט (Schwechat), כ-18 ק"מ דרומית לווינה ו-50 ק"מ מברטיסלאבה. הנמל משמש גם כבסיסן של חברות התעופה אוסטריאן איירליינס ויורווינגס. בשנת 2009 עברו בנמל 18,114,103 נוסעים ב-243,430 טיסות. בנמל מועסקים כ-18,000 עובדים.

## היסטוריה
נמל התעופה נבנה בשנת 1938 על ידי חיל האוויר הגרמני כשדה תעופה צבאי, ובדצמבר 1944 חלקים משדה התעופה שימשו כמחנה ריכוז נאצי. לאחר מלחמת העולם השנייה שימש הנמל את חילות האוויר של אנגליה וצרפת עד שנת 1955, אז קיבלה אוסטריה את עצמאותה.

בשנים 1959–1960 הורחב המסלול ונבנה הטרמינל החדש, ובשנת 1972 נסלל המסלול השני. בדצמבר 1985 הותקפו דלפקי חברת אל על בנמל על ידי מחבלים פלסטינים. בשנת 2005 נבנה מגדל הפיקוח החדש, הגבוה ביותר באירופה.

## בתי נתיבות
בנמל התעופה ארבעה טרמינלים:
***טרמינל 1** משמש בין השאר את החברות בנוסף לחברות רבות של בריתות התעופה SkyTeam ו־Oneworld.
***טרמינל 1A** משמש מספר חברות תעופה זולות.
***טרמינל 2** הוקם בשנת 1960, ושימש בעיקר חברות תעופה זרות. נסגר לשיפוצים עד 2018 בקירוב.
***טרמינל 3** הוא הטרמינל החדש ביותר, ומשמש בין השאר את אוסטריאן איירליינס ואת אל על, בנוסף לחברות תעופה רבות של ברית התעופה Star Alliance.

## תב"ע 2015
בשל צמיחה מתמדת בשיעור הנוסעים והמטענים, הוחלט על מספר פרויקטים:
*מגדל פיקוח חדש - בנייתו הסתיימה ב-2005, גובהו 109 מטר - הגבוה ביותר באירופה.
*טרמינל Skylink - בנייתו החלה בשנת 2006 והסתיימה ב-2011, הטרמינל הופעל במחצית 2012. הטרמינל החדש יכול לקלוט חמישה מטוסי איירבוס A380.
*מסלול טיסה שלישי - בנייתו החלה ב-2010.
*רכבת: תחנה חדשה לרכבת התחתית שמגיעה למרכז העיר ב-16 דקות, וכן בניית מסילה לברטיסלאבה.

## טיסות לישראל וממנה
אוסטריאן איירליינס מפעילה 18 טיסות שבועיות בין הנמל לנמל התעופה בן-גוריון.

אל על מפעילה שתי טיסות יומיות בין הנמל לנמל התעופה בן-גוריון.

החל מ-15 ביוני 2018 חברת התעופה ויז אייר מפעילה 4 טיסות שבועיות בין הנמל לנמל התעופה בן-גוריון. נכון למאי 2019 החברה מפעילה טיסה יומית בקו. החל מחורף 2019 החברה תפעיל 9 טיסות שבועיות בקו.

החל מ-17 בנובמבר 2018 מפעילה חברת התעופה ויז אייר 2 טיסות שבועיות עונתי בין הנמל לאילת.

החל מאוקטובר 2019 מפעילה לאודה  טיסה יומית בין הנמל לנתב"ג.

## תקריות
* בנובמבר 1969 חטפו שני אזרחים פולנים מטוס של חברת לוט ודרשו מקלט מדיני, החוטפים נעצרו ללא התנגדות.
* בדצמבר 1971 התנגש מטוס DC-9 של סוויסאייר עם מטוס קטן מדגם Beechcraft Baron, הטייס נהרג.
* בספטמבר 1984 מטוס מדגם פיירצ'יילד מטרו התרסק במהלך הנחיתה, 10 הנוסעים ואנשי הצוות נהרגו.
* ב-27 בדצמבר 1985 זרקו מחבלים פלסטינים רימוני יד לעבר דלפקי אל על. בתקרית נהרגו שלושה ו-39 נפצעו.
* ביולי 2000 מטוס איירבוס A310 של חברת TUIfly שהיה בדרכו מחאניה להנובר נחת נחיתת חירום בשדה התעופה, 26 מתוך 142 הנוסעים נפצעו.

## גלריה

קובץ:CAT Flughafen Wien.JPG|הרכבת בשדה התעופה
קובץ:Flughafen Wien Baustelle.jpg|בניית הטרמינל החדש
קובץ:Vienna International Airport 20091011 05.JPG|מגדל הפיקוח
קובץ:TowersVIE.jpg|מגדל הפיקוח הישן (המגדל החדש ברקע)
קובץ:Vienna International Airport 2021.jpg|שקיעה בנמל התעופה, 2021


## קישורים חיצוניים

* 
* תמונות מנמל התעופה

## הערות שוליים

וינה-שווכאט
קטגוריה:וינה: מבנים
קטגוריה:וינה: תחבורה
נחש העמוני

250px|ממוזער|שמאל|.שאול מציל את אנשי יבש גלעד מיד נחש העמוני. איור מתוך תנ"ך מורגן.
**נחש ה[[עמון|עמוני]]** היה מלך בני עמון בתקופת שאול ודוד המוכר מהמקרא. נזכר כמי שתקף את אנשי יבש גלעד.

## ביוגרפיה
נראה שהשם נחש הוא שם תאופורי, אשר נהוג היה לתת בקרב עמי כנען.
כאשר אנשי יבש גלעד נכנעו, הם ביקשו ממנו לכרות איתם ברית וסאלית. משמעות ברית זו היא שהצד החלש מתחייב לעבוד את הצד החזק או בעבודה כפשוטו, או במיסים וזאת בתנאי לתשלום קבוע, והצד החזק מתחייב להגן על הצד החלש.

נחש מציב לאנשי העיר תנאי לכריתת ברית איתו: . יוסף בן מתתיהו מציע הסבר מעשי להטלת המוּם הזה וטוען כי נחש היה נוהג לנקר את עיניהם הימניות של הנכנעים בפניו, כדי "שלא יכשרו עוד לחלוטין לעבודת הצבא, שהרי העין השמאלית מכוסה היא במגן הגדול", ובכך היה מונע אפשרות של מרידה עתידית. המנהג לנקר את עיני האויב ידוע גם ממסופוטמיה.
אנשי יבש גלעד מבקשים מנחש ארכה של שבעה ימים: . שתי המילים האחרונות מסבירות את הרצון להיכנע ללא תנאי.

אנשי יבש מודעים לעזרה הקרובה ומודיעים לנחש: . במגעים המועטים שמנהלים אנשי יבש גלעד עם העמונים יש אירוניה: הם פונים למי שאיים עליהם בנקירת עין ימין: "וַעֲשִׂיתֶם לָנוּ, כְּכָל-הַטּוֹב **בְּעֵינֵיכֶם**". מילים אלו מעצימות את ההפתעה בעת התקפת בני ישראל בראשות שאול.

עם הגעת הידיעה אל שאול, שחט שאול צמד בקר, ניתחו ושלח לכל ישראל כאיום: מי שלא יבוא למלחמה, כן ייעשה לבקרו. העם התגייס למלחמה, ככתוב:"וַֽיִּפְקְדֵ֖ם בְּבָ֑זֶק וַיִּהְי֤וּ בְנֵֽי־יִשְׂרָאֵל֙ שְׁלֹ֣שׁ מֵא֣וֹת אֶ֔לֶף וְאִ֥ישׁ יְהוּדָ֖ה שְׁלֹשִׁ֥ים אָֽלֶף". והכניע את בני עמון.

נחש העמוני נזכר גם כמי שסייע לאחי דוד, כשמשפחתו ברחה משאול למואב ונרצחה על ידי מלך מואב. אחד מאחיו של דוד, אליהוא, הצליח להימלט והגיע אל נחש העמוני, שמתוך שנאתו לשאול (ממלחמת יבש גלעד) לא הסגיר את אחי דוד. לפיכך נמנע דוד ממלחמה בבני עמון עד מותו של נחש. עם מותו שלח דוד שליחים לחנון בן נחש לנחמו, אך הלה חשד כי הם באים למטרת ריגול, גילח את חצי זקנם, חתך את חצי בגדיהם ושלחם בבוז חזרה ליהודה. בנו השני, שובי בן נחש, הגיש עזרה לדוד בזמן מרד אבשלום. נראה כי לאחר שדוד כבש את בני עמון, הוא הכתיר את שובי בן נחש למלך, במקום אחיו חנון, וכרת איתו ברית. במסגרת הברית הזאת השיא דוד את בנו, שלמה, לנעמה העמונית, שהייתה כנראה בתו של שובי ונכדתו של נחש העמוני. בנם, רחבעם, המשיך את שושלת בית דוד ביהודה.

בעל ספר דברי הימים מוסר בקצרה על מותו של נחש: "וַיְהִי אַחֲרֵי-כֵן וַיָּמָת נָחָשׁ מֶלֶךְ בְּנֵי-עַמּוֹן".

## ראו גם
* מלחמת שאול ונחש העמוני
* חנון בן נחש
* שבי בן נחש
* מלכי עמון

## לקריאה נוספת

* 
* 

## הערות שוליים

קטגוריה:מלכי הגויים בתנ"ך
קטגוריה:אישים בספר שמואל
קטגוריה:אישים מבני עמון
מרקוס גאביוס אפיקיוס

**מרקוס גאביוס אפיקיוס** (בלטינית: **Marcus Gavius Apicius**) הוא שמו של רומאי המייצג את הראוותנות ואת אנינות הטעם במזון של רומא בראשית ימי הקיסרות הרומית. הוא חי בשלהי המאה הראשונה לפנה"ס וראשית המאה הראשונה לספירה, והיה מפורסם בזכות תכונותיו בימיו של הקיסר טיבריוס. אפיקיוס היה מקושר לבית הקיסר ודומה שהיה אדם עשיר. על אחרית ימיו מדווח הפילוסוף הרומאי סנקה, המספר כי הלה בזבז על מזון ועל השגתו (כגון נסיעה מיוחדת לאפריקה משום ששמע שסרטניה גדולים יותר ממה שהכיר), עד שבזבז הון של מאה מיליון ססטרצים בסוגיה זו. מאחר שנותרו בידו עשרה מיליון ססטרצים בלבד שהביאו לידי פחד כי ירעב, התאבד בשתיית רעל.

מרקוס גאביוס אפיקיוס ככל הנראה היה חייב את הקוגנומן שלו (שמו השלישי) לאפיקיוס מוקדם יותר, שחי בשנות ה-90 של המאה ה-1 לפנה"ס וזה היה שם משפחתו. אם אכן כך, השם "אפיקיוס" קיבל את המשמעות "אנין טעם" כתוצאה מפרסומו של אותו חובב ראוותנות מוקדם יותר.

## מקורות על מרקוס גאביוס אפיקיוס
אנקדוטות אודות מרקוס אגביוס אפיקיוס פזורים במקורות שונים בני זמנו ומעט אחריו וביניהם המדקדק היווני אפיון, ההיסטוריון טקיטוס, מרטיאליס, פליניוס הזקן (המספר על אפיקיוס המייעץ לבנו של הקיסר שלא לאכול כרוב בשל היותו מאכל המוני), קלאודיוס איליאנוס, סנקה, ואחרים.

## הספר 'אפיקיוס' או 'על ענייני הבישול' De re coquinaria

שמו של מרקוס גאביוס אפיקיוס נודע בעיקר בשל ספר בישול רומאי המיוחס לו בטעות. הלה כתב אומנם שני ספרי בישול, האחד ספר בישול כללי, והשני ספר על אודות רטבים, אך אלה לא שרדו. הספר ששרד עד ימינו, תחת השם הנ"ל, אינו מפרי עטו, אלא של מחבר אנונימי בן המאה הרביעית לספירה. הספר הוא היחיד בתחום זה של הבישול הרומאי ששרד מן העת העתיקה, והוא מופיע תחת הכותר "אפיקיוס", או 'על אודות ענייני הבישול'. דומה שייחוס הספר לאדם בשם קֵליוס אפיקיוס, הנובע מן רשום בראש אחד מכתבי היד ששרדו: API  CAE הוא מוטעה.

בספר נאספו כ-500 מתכונים, כאשר כ-300 מהם מיוחסים למרקוס גאביוס אפיקיוס. יש בספר מתכונים פשוטים, הוראות טיפול במזון (כבישה, השריה, מילוי, ובעקבותיהם מנות כמו 'בשר חזיר בדבלים ודבש'), אך יש בו גם מנות מוזרות וראוותניות למדי כמו 'לשונות של ציפורי פלמינגו', המייצגים את הראוותנות של החברה הגבוהה הרומאית. זהו בהחלט ספר בישול מעשי, והוא דומה על פי תוכנו לספרי בישול מודרניים.

### תוכן הספר
הספר מתחלק לעשרה פרקים כדלקמן: 1. על הטבח (שֵף); 2. בשר; 3. ירקות; 4. מנות שונות; 5. קטניות; 6. עוף; 7. מנות לטעם אנין (גורמה); 8. הולכים על ארבע; 9. מזון מן הים; 10. דגים. חלק מן המתכונים אינם מתאימים בתוכנם לפרק בו הם מצויים. 

מתכון לדוגמה (אפיקיוס פרק 6, 9, 4): עוף נומידי: "הכן את העוף, בשל אותו, רחץ אותו, השרה אותו במיץ של צמח הלאסר, פלפל אותו, טגן אותו. רסק פלפל, קימל, זרעי קוריאנדר (כוסברה), שורשי לאסר, פיגם, תמרים, צנוברים, חומץ, דבש. הוסף לו גארום ושמן לפי הטעם. לאחר רתיחתו הוסף קמח עמילן והגש."

## נוסח הספר


*J. Andre, De RE Coquinaria, Bude, 1974
*Marry Ella Milham, DE RE Coquinaria, Teubner Leipzig, 1969


## קישורים חיצוניים

* 
* 

קטגוריה:רומאים בתקופת הקיסרות
קטגוריה:אישים שחיו במאה ה-1 לפנה"ס
קטגוריה:נפטרים ב-37
משה קראוס (חזן)

**משה שמעון קראוס** (15 באוגוסט 1922 – 29 במאי 2023) היה החזן הצבאי הראשי הראשון בצה"ל.

## קורות חיים
משה שמעון קראוס נולד באוז'הורוד שבצ'כוסלובקיה (בתחומי אוקראינה של ימינו) להוריו מאיר קראוס והניה בתו של אשתו של רבי ישעיהלה מקרסטיר. בילדותו אהב לשיר ועל כן הזמין אותו החזן חיים רוזנברג מסבלוש להופיע כסולן בקונצרטים שלו לראשונה בגיל 8 שנים. כנער למד בישיבה בעיר מונקאץ' ולמד חזנות בגיל 16 אצל החזן לייבוש מילר וכן למד שירה קלאסית אצל פרופ' וולף תקופה קצרה. בשנת 1939 התמנה לחזן בעיר סיגט, ובשנת 1940 עבר לבודפשט לשמש בה כחזן. את תקופת מלחמת העולם השנייה שרד במחנה הריכוז ברגן-בלזן. לאחר המלחמה עלה למדינת ישראל והתגייס לצה"ל. תחילה שירת כמדריך בשריון, אך כשהוזמן לשיר את הברכות בחופה של חבר מהצבא, שמע אותו הרמטכ"ל דאז יגאל ידין והציע לו להתמנות לחזן הצבאי הראשי הראשון. כשביקש להשתחרר בתום שירותו הסדיר, זומן שוב אל ידין שביקש ממנו לחתום לשנתיים נוספות וקראוס נענה לבקשה.

לאחר שחרורו מצה"ל, בשנת 1952, עבר לאנטוורפן שבבלגיה שם כיהן כחזן הראשי של הקהילה. בעקבות בעיות בריאות מהן סבלה אשתו, המליצו להם הרופאים לעבור לאקלים חם יותר, ובשנת תשט"ז קיבל קראוס את הזמנת הקהילה ביוהנסבורג ועבר לדרום אפריקה. בעקבות המצב הפוליטי הקשה בדרום אפריקה, עבר קראוס בשנת תשכ"ח לכהן כחזן באוטווה בירת קנדה, שם התגורר עד פטירתו בשנת תשפ"ג.

## משפחתו
משה שמעון היה הבכור מתוך 9 אחים, ואשתו רבקה יפה הייתה ילידת גרמניה, ולא היו להם צאצאים. 
* אביו מאיר קראוס היה סופר סת"ם, ונרצח בשואה באושוויץ בגיל 40.
* אימו הניה, בתו של ר' ישעיהלה מקרעסטיר. נרצחה בשואה בגיל 38 באושוויץ. 
* אחיו יוסף קראוס, נפטר במחנה ריכוז בשואה.
* אחיו חיים יצחק קראוס, נפטר במחנה ריכוז בשואה.
* אחיו פנחס (פינצ'י) קראוס, נפטר במחנה ריכוז בשואה.
* אחותו שיינדל קראוס, נפטרה במחנה ריכוז בשואה.
* אחותו פסלה קראוס, נפטרה במחנה ריכוז בשואה.
* אחותו רבקה קראוס, שרדה את מחנה הריכוז בשואה ולימים חיה בניו-יורק ארצות הברית.
* אחותו גיטל קראוס, שרדה אף היא את מחנה הריכוז בשואה.
* אחיו צבי קראוס, שרד אף הוא מחנה הריכוז בשואה ולימים עלה לישראל וחי בה.

## קישורים חיצוניים

* חיים אדלר, החזן משה קראוס, חזן ראשי ראשון לצה"ל, באתר "לשמוע אל הרינה ואל התפילה"
* משה קראוס, קטע חזנות, סוכות 2010, אוטווה, קנדה
* 

## הערות שוליים

קטגוריה:אסירים במחנה הריכוז ברגן-בלזן
קטגוריה:חזנים הונגרים
קטגוריה:חזנים רומנים
קטגוריה:חזנים בלגים
קטגוריה:חזנים צבאיים ראשיים
קטגוריה:חזנים קנדים
קטגוריה:חזנים דרום אפריקאים
קטגוריה:ניצולי השואה: הונגריה
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1922
קטגוריה:ישראלים שנפטרו ב-2023
ג'ספר (אלבמה)

**ג'ספר** היא עיר במחוז ווקר, אלבאמה, ארצות הברית. במפקד תושבים שנערך בשנת 2000 עמדה האוכלוסייה ב-14,659 תושבים. נכון ל-1 ביולי 2006, צמחה האוכלוסייה ל-15,117. העיר נחשבת כאחת המובילות בעולם בייצור וייצוא פחם.

## גאוגרפיה
לפי לשכת האוכלוסין של ארצות הברית, שטח העיר 69.9 ק"מ רבוע, מתוכם 0.04% בלבד הם מים.

## היסטוריה
ג'ספר, הנקראת על שם ויליאם ג'ספר, חייל אמריקאי במלחמת האזרחים, יושבה לראשונה ב-1815, אך לא הוכרה רשמית עד לשנת 1888.
במלחמת האזרחים האמריקנית, חיילי האיחוד שהיו בדרכם לכבוש את סלמה, צעדו דרך העיר, שרפו מספר בניינים (ביניהם בית המשפט העירוני), והחרימו מספר חוות של תושבים בשביל אספקה לחיילים.

## קישורים חיצוניים

* 
* 
* אתר המפרט על חיי הקהילה היהודית בג'ספר

קטגוריה:אלבמה: ערים
קטגוריה:יישובים שהוקמו ב-1815
הלוח הפסיפי

שמאל|ממוזער|300px|הלוחות הטקטוניים. הלוח הפסיפי בצהוב
**הלוח הפסיפי** הוא הלוח הטקטוני הגדול והכבד ביותר בקרום כדור הארץ, העשוי רובו מקרום בזלתי. שטחו למעלה ממאה מיליון קמ"ר והוא נע לכיוון-צפון מערב בקצב של כעשרה ס"מ לשנה.

## מיקום וגבולות
ממזרח גובל בלוחות נסקה, קוקוס וחואן דה פוקה בגבול פתיחה, ועם הלוח הצפון-אמריקאי בגבול סגירה, באזור אלסקה, קנדה ומקסיקו ולאורך העתק סן אנדראס. ממערב נסגר הלוח הפסיפי עם הלוח האוסטרלי, הלוח הפיליפיני והלוח האמורי (כחלק מהלוח האירו-אסייתי). בגבולו הצפוני והמערבי נמצאת חגורת האש, והיא אחראית ליצירת האיים הרבים באוקיינוס השקט, בהם, איי יפן, איי מריאנה, האיים האלאוטים, טונגה וסמואה וכן הפיליפינים, באזור ההפחתה של הלוח הפסיפי, תחת הלוח הפיליפיני, נוצר שקע מריאנה, המקום העמוק ביותר בעולם. הגבול הדרומי הוא גבול פתיחה עם הלוח האנטארקטי ולוח קרוליין.

במרכז האוקיינוס השקט ישנם גם איים שנוצרו על ידי נקודות חמות באמצע הלוח. הידועים שבהם הם איי הוואי, פולינזיה ואיי מרשל.

## קישורים חיצוניים

קטגוריה:ערכים שבהם תבנית בריטניקה אינה מתאימה
פסיפי
קטגוריה:אוקיאניה: גאולוגיה
סנטה מריה (ספינה)

**סנטה מריה** (בספרדית: **Santa María**), ובשמה המלא *La Santa María de la Inmaculada Concepción* ("סנטה מריה של העיבור ללא חטא"), הייתה קאראק קסטיליאנית, הגדולה בשלוש האוניות עימן חצה כריסטופר קולומבוס את האוקיינוס האטלנטי בהפלגתו הראשונה בשנת 1492. רב החובל והבעלים של האונייה היה חואן דה לה קוסה . שתי האוניות הנוספות במשלחת היו הקרוולות  "ניניה"  ו"פינטה" .

## היסטוריה ונתונים
הספינה הייתה קאראק תלת-תרנית באורך של כ-23 מטרים וברוחב מרבי של כשבעה וחצי מטרים. השוקע שלה היה יחסית גדול - 2 מטרים, דבר שלא אפשר לה גישה לחופים רדודים. 

הספינה נבנתה בגליסיה, בצפון-מערב ספרד ושימשה כספינת סוחר בבעלותו של חואן דה לה קוסה (Juan de la Cosa). במהלך ההפלגה שימש קולומבוס כרב חובל. הקצין הראשון היה בעל הספינה, חואן דה לה קוסה. בנוסף שירתו על כלי השיט עוד 40 איש.

בחג המולד (25 בדצמבר) 1492, לאחר שעלתה על שרטון, פורקה הספינה ומקרשיה נבנה מבצר לחופי האיטי, ששימש את צוותו של קולומבוס.

במאי 2014 טען ארכאולוג ימי כי גילה את שרידי ספינת הדגל של קולומבוס "סנטה מריה" ליד חופי האיטי.

## דגמים והנצחה
דגמים מודרניים של הספינה נבנו לקראת יובל ה-400 למסעו הראשון של קולומבוס שצוין בתערוכה העולמית של שיקגו (1893) ולקראת יובל ה-500 ב-1992. אחד הדגמים מ-1992 נמצא במרכז הים שבמרכז הקניות הגדול בעולם בעיר אדמונטון שבקנדה. דגם נוסף, בגודל טבעי, נמצא בעיר קולומבוס שבאוהיו.

איור של הספינה נמצא על סמלי המדינות איי הבהאמה, גרנדה וטרינידד וטובגו.

## לקריאה נוספת

* Xavier Pastor, **The Ships of Christopher Columbus**, Naval Institute Press, 1992, 


## קישורים חיצוניים

* 

## הערות שוליים

קטגוריה:אוניות וספינות מפרשים יחידאיות
קטגוריה:כריסטופר קולומבוס
קטגוריה:עידן התגליות
איבו ויקטור

**איבו ויקטור** (בצ'כית: **Ivo Viktor**; נולד ב-21 במאי 1942) הוא כדורגלן עבר צ'כי ששיחק בעמדת השוער.

ויקטור החל את הקריירה שלו ב-1960 בקבוצת ז'לזרני פרוסטז'וב, ובשנים הבאות שיחק בקבוצות קטנות נוספות, RH ברנו וספרטק ברנו. ב-1963 הוא עבר לאחת מהקבוצות הבכירות בצ'כוסלובקיה, דוקלה פראג, במדיה שיחק 13 שנים. הוא זכה עם הקבוצה בשבע אליפויות ליגת העל הצ'כוסלובקית ובארבעה גביעי צ'כוסלובקיה, ונבחר חמש פעמים לשחקן המצטיין של המדינה.

החל מ-1966 שיחק ויקטור בנבחרת צ'כוסלובקיה, וערך במדיה 63 הופעות בסך הכל. הוא השתתף עמה במונדיאל 1970, שם הודחה הנבחרת בשלב הבתים. בשלהי הקריירה שלו היה ויקטור מהשותפים המרכזיים לזכיית הנבחרת ביורו 1976, ובאותה שנה סיים במקום השלישי בבחירות כדור הזהב. ויקטור זכה גם בתואר השוער המצטיין של השנה באירופה בשנים 1969 ו-1976.

בשנת 1977 הודיע על פרישתו ממשחק. בין השנים 1990–1991 אימן את דוקלה פראג.

## תארים
;נבחרת צ'כוסלובקיה
*אליפות אירופה: 1976
;דוקלה פראג
*אליפות צ'כוסלובקיה (3): 1964, 1966, 1977
*הגביע הצ'כוסלובקי (3): 1965, 1966, 1969
;אישיים
*כדורגלן השנה בצ'כוסלובקיה (5): 1968, 1972, 1973, 1975, 1976
*שוער השנה באירופה (2): 1969, 1976
*השוער המצטיין באליפות אירופה: 1976

## קישורים חיצוניים

* פרופיל באתר fotbal.cz

קטגוריה:כדורגלנים צ'כוסלובקים
קטגוריה:כדורגלנים צ'כים
קטגוריה:שוערי כדורגל צ'כוסלובקים
קטגוריה:שוערי כדורגל צ'כים
קטגוריה:כדורגלני זברויובקה ברנו
קטגוריה:כדורגלני דוקלה פראג
קטגוריה:מאמני כדורגל צ'כוסלובקים
קטגוריה:כדורגלני מונדיאל 1970
קטגוריה:כדורגלני יורו 1976
קטגוריה:כדורגלני נבחרת צ'כוסלובקיה
קטגוריה:ילידי 1942
לוח חואן דה פוקה

[ממוזער|300px|בכחול בהיר, ממערב ל[החוף המערבי (ארצות הברית)|חוף המערבי של ארצות הברית, לוח חואן דה פוקה]]
שמאל|ממוזער|250px|מפה של לוח חואן דה פוקה
**לוח חואן דה פוקה** הוא לוח טקטוני הקרוי על שם חואן דה פוקה, תעתיק מקובל לספרדית של שמו של הנתב ומגלה הארצות היווני יואניס פוקס (Ιωάννης Φωκάς), שביקר במקום ב-1592. לוח זה נמצא ממזרח לחוף המערבי של ארצות הברית והוא נסגר כלפי הלוח הצפון-אמריקאי ונוחת תחתיו באזור הפחתה הנקרא "קסקדיה" על שם הרי רכס קסקייד שנוצרו מהפחתה זו. רכס הרי החוף שבין קולומביה הבריטית לצפון קליפורניה נוצרו כתוצאה מאזור הפחתה זה. מצפון ומדרום לו מתחכך לוח דה פוקה בלוח הפסיפי, יוצר איתו גבול פתיחה וגורם לפעילות געשית עזה, החיכוך הדרומי הוא העתק סן אנדראס. מכל צדדיו מהווה הלוח חלק מחגורת האש של האוקיינוס השקט.

במהלך הזמן נפרדו מהלוח שני חלקים - הלוח הצפוני, לוח אקספלורר, שנפרד לפני כ-5 עד 18 מיליון שנה, והדרומי, לוח גורדה שהתנתק מאוחר יותר לפני כ-4 מיליון שנה. לוח דה פוקה גם הוא השתייך בעבר ללוח גדול יותר שנקרא לוח פרלון (farallon) שכלל אז גם את לוח נסקה ולוח קוקוס. 

## קישורים חיצוניים

קטגוריה:ערכים שבהם תבנית בריטניקה אינה מתאימה
חואן דה פוקה
קטגוריה:אמריקה הצפונית: גאוגרפיה
ליאורה

**ליאורה פדלון סימון** (נולדה בשם **ליאורה פדלון** ב־1970) היא זמרת ישראלית הידועה בשמה הפרטי בלבד כשם במה. ייצגה את ישראל באירוויזיון 1995 עם השיר "אמן".

## ביוגרפיה
ליאורה נולדה בעיר אשקלון וב־1975, כשהייתה בת חמש, עברה עם משפחתה לאשדוד. ב־1989 בגיל 19 עברה לגבעתיים במטרה לפתח קריירה מוזיקלית. במהלך שירותה הצבאי שירתה בלהקת חיל הים. היא הופיעה עם דודו פישר במופע שנקרא "מדרגות", ובמשך שלוש שנים עבדה על אלבומה הראשון. השתתפו בו האמנים מאיר גולדברג, אהוד מנור, רון רוזנפלד, רן בגנו ואחרים. באלבום, שנשא את שמה, בלט במיוחד השיר "בנו של השטן".

בשנת 1995 זכתה בתחרות הקדם־אירוויזיון ונבחרה לייצג את ישראל באירוויזיון עם השיר "אמן", שכתבה חמוטל בן זאב והלחין משה דץ.
באירוויזיון הגיע השיר למקום השמיני. "אמן" אף נבחר לאחד מעשרת הראשונים במצעד הפזמונים העברי השנתי של אותה שנה. באותה שנה השתתפה ליאורה גם בתוכנית "הופה היי".

בשנת 1996 הוציאה את אלבומה השני "עצב ושמחה", שבו ביצעה לראשונה חומרים מקוריים משלה. באלבום השתתפו יוני רועה, חיים קינן, אהוד מנור ואחרים. אחד השירים המפורסמים מהאלבום היה "איתך", שהיה שיר הנושא לאופרת הסבון הישראלית "רמת אביב גימל". את השיר כתב חיים קינן והלחין דובי זלצר, והוא נחל הצלחה רבה במצעדי הרדיו.

בשנת 1999 הוציאה ליאורה את אלבומה השלישי "האהבה היא אלוהית", שאופיין בסגנון אתני ועסק ברוחניות ובמהות החיים.

ב־2001 הוציאה את אלבומה הרביעי "ארצי מולדתי", שבו היא שרה חידושים לשירים ישראליים שאהבה בילדותה, בעיקר של אסתר עופרים.

ליאורה התפרסמה בדרום אמריקה בכלל ובארגנטינה בפרט. משנת 1999 ועד היום היא מופיעה שם לסירוגין ואף התגוררה שם בשנים 2004–2006. היא התיידדה עם הזמרת מרסדס סוסה, שאיתה הופיעה כמה פעמים בישראל ובבואנוס איירס. נוסף על כך הופיעה ליאורה עם הזמר לאון חייקו, השתתפה בטלנובלה "רה רפוחיוס" ושיתפה פעולה עם זמרים ובהם כוכב הטלנובלות חואן דרטז, שאיתו גם צילמה וידאו קליפ, ויקטור ארדיה וסזר איסלה.

בעשור השני של המאה ה־21, מלבד העיסוק במוזיקה היא עוסקת בהדרכת יוגה ומחול מזרחי.

ליאורה נשואה בשנית ואם לשני ילדים ומתגוררת בעומר.

## דיסקוגרפיה
* **ליאורה** (1994)
* **עצב ושמחה** (1996)
* **האהבה היא אלוהית** (1999)
* **ארצי מולדתי** (2001)
* **Donne Ta Lumiere** (2004)
* **הכל משתנה** – **משירי מרסדס סוסה** (2008)

## קישורים חיצוניים

קטגוריה:זמרות ישראליות
קטגוריה:זמרים ישראלים
קטגוריה:נציגי ישראל באירוויזיון
קטגוריה:משתתפי אירוויזיון 1995
קטגוריה:אמנים ישראלים הידועים בשם במה
קטגוריה:זמרות השרות בעברית
קטגוריה:בוגרי מקיף ג' אשדוד
קטגוריה:חברות להקת חיל הים
קטגוריה:חברי להקת חיל הים
קטגוריה:אשדוד: מוזיקאים
קטגוריה:עומר: אישים
קטגוריה:מתמודדות קדם-האירוויזיון
קטגוריה:זמרים השרים בעברית
קטגוריה:בוגרות מקיף ג' אשדוד
קטגוריה:מתמודדי קדם-האירוויזיון
קטגוריה:זוכי תחרויות מוזיקה
קטגוריה:ישראליות שנולדו ב-1970
קטגוריה:ישראלים שנולדו ב-1970
חבורה מושלמת

בתורת החבורות, **חבורה מושלמת** היא חבורה G השווה לתת-חבורת הקומוטטורים של עצמה, כלומר, G'=G. במילים אחרות, אלו הן החבורות שאין להן אף מנה אבלית לא טריוויאלית. לדוגמה, כל חבורה פשוטה לא אבלית היא מושלמת. מאידך, יש חבורות מושלמות שאינן פשוטות, כמו \operatorname{SL}_2(\mathbb{F}_5). 

כל מנה של חבורה מושלמת היא מושלמת. 

## הקשר להרחבות אוניברסליות

הרחבה מרכזית של חבורה G היא חבורה \hat{G} עם אפימורפיזם \hat{G}\rightarrow G שהגרעין שלו מוכל במרכז של \hat{G}. הרחבה מהצורה \hat{G} = G \times A (עם ההטלה על הרכיב הראשון), כאשר A אבלית, היא טריוויאלית. הרחבה מרכזית U \rightarrow G היא **אוניברסלית** אם היא מתפצלת דרך כל הרחבה מרכזית אחרת באופן יחיד, כלומר: לכל הרחבה מרכזית \hat{G} \rightarrow G יש הומומורפיזם U \rightarrow \hat{G} ההופך את הדיאגרמה המתאימה לקומוטטיבית; במובן מסוים, הרחבה אוניברסלית היא הרחבה גדולה ביותר, למעט תוספות טריוויאליות שכביכול אינן רלוונטיות (את ההרחבות המרכזיות האוניברסליות התחיל ללמוד ישי שור ב-1904).

מתברר שלחבורה יש הרחבה מרכזית אוניברסלית אם ורק אם היא מושלמת. יתרה מזו, הרחבה מרכזית U של G היא אוניברסלית אם ורק אם U מושלמת בעצמה, ואין לה הרחבות מרכזיות לא טריוויאליות. 

את ההרחבה המרכזית האוניברסלית של חבורה מושלמת אפשר לחשב באופן ישיר, מן ההצגה שלה באמצעות יוצרים ויחסים: אם G = F/R כאשר F חבורה חופשית ו-R חבורת היחסים, אז ההרחבה המרכזית האוניברסלית היא [F,F]/[F,R] (ההטלה [F,F]/[F,R]\rightarrow F/R היא על משום ש-F'R=F, שהרי \,F/R מושלמת). הגרעין של ההטלה הזו הוא (R\cap [F,F])/[R,F] - כופל שור של G. הכופל אינו תלוי בהצגה, משום שהוא איזומורפי לחבורת ההומולוגיה השנייה \operatorname{H}_2(G,\mathbb{Z}). 

בין הדוגמאות החשובות לבניה הזו נמצא הפונקטור <math>K_2</math>: לכל חוג R, חבורת המטריצות האלמנטריות E(R) היא מושלמת, וההרחבה האוניברסלית שלה היא חבורת סטיינברג של החוג, \operatorname{St}(R). הגרעין של ההטלה מן החבורה השנייה אל הראשונה הוא \operatorname{K}_2(R).

## קישורים חיצוניים
* 

קטגוריה:תורת החבורות
קראטון

ממוזער|קראטון צפון אמריקה
ממוזער|קראטון סיביר
**קראטון** הוא החלק הקדום והבסיסי ביותר של יבשות המכיל סלעי יסוד וסלעים מותמרים שנוצרו בפרקמבריון. הקראטון הוא ליבת היבשה, הגרעין שסביבו נבנתה היבשה. מקורו ברכסי הרים מזמן הפרקמבריון. לאחר תקופת הפרקמבריון לא התרחשו בתחום הקראטון תהליכי קימוט ופעילות מגמטית. במרבית הקראטונים חלו סחיפה וגידוע שהפכו אותם לאזור מישורי ונמוך יחסית. מישור זה נקרא מישור גידוע ובמשך הזמן מישור הגידוע מורבד בשכבות של סלעי משקע, עד ליצירת משטח יבשתי.

במקרים מסוימים נחשפים מחדש הסלעים המותמרים והמגמטיים מזמן הפרקמבריון עקב תהליכי סחיפה המסירים את שכבות סלעי המשקע. חלק זה של הקראטון החשוף על פני השטח נקרא שילד, לדוגמה, השילד הערבו-נובי.

המונח קראטון מציין חלקים בקרום כדור הארץ שהם יציבים מבחינה טקטונית ומבדיל בינם לבין החלקים היציבים פחות, בהם מתרחשות עדיין אורוגנזה – בניית רכסי הרים – וגעשיות. מונח זה נטבע  בגרמניה בשנות העשרים של המאה ה-20, כשקרטוגן מתואר כניגוד לאורוגנזה.

ישנם שלשה סוגים של קראטונים:
***ארכון** – קראטון מתקופת הארכאיקון.
***פרוטון** – קראטון שנוצר בחלקו הראשון של הפרוטרוזואיקון, לפני יותר מ-1.6 מיליארד שנים.
***טקטון** – קראטון שנוצר בחלקו השני של הפרוטרוזואיקון, לפני יותר מ-800 מיליון שנה.

## ראו גם
*שילד
*משטח יבשתי

## לקריאה נוספת
*

## קישורים חיצוניים
* 
*  (קישור למחקר)	

קטגוריה:טקטוניקה
איירבוס A321

[ממוזער|300px|שמאל|איירבוס A321 של חברת [ארקיע]]
**איירבוס A321** הוא מטוס ממשפחת איירבוס A320, הכוללת מטוסים צרי גוף המיועדים לטיסות נוסעים בטווח קצר עד בינוני. יצרנית המטוסים היא חברת איירבוס האירופאית.

המטוס נכנס לשירות בשנת 1994 – תחילה לצי חברת לופטהנזה הגרמנית – כ-6 שנים לאחר השקתו של איירבוס A320 המקורי. טייסי A321 מורשים להטיס כל מטוס ממשפחת ה-A320.

## פיתוח
דגם איירבוס A321 נגזר ממטוס איירבוס A320 המקורי. יש המכנים אותו 'איירבוס A320 המתוח', 'A320-500' או 'A325'.

## עיצוב
איירבוס A321 הוא מטוס בעל גוף צר עם כני נסע נשלפים בתצורה משולשת. הוא ומופעל על ידי שני מנועי טורבו־מניפה מותקנים מתחת לכנפיים. זהו מטוס חד-כנפי עם כנף שלוחה בהתקנה נמוכה עם יחידת זנב קונבנציונלית בעלת מייצב כיוון בודד. שני ספקים מספקים מנועים עבור ה- A321: חברת CFM International, שמספקת מנועי CFM56, ו-International Aero Engines, שמספקת מנוע V2500.

גרסה זו שונה מ- A320 בגוף המטוס שלה, הרחב ב-6.9 מטרים, כמו גם בכושר התובלה הגדול יותר. בנוסף, יש לה יותר דלתות יציאה, מה שמאפשר פינוי מהיר יותר. תא הנוסעים של מטוסי ה-A321 מאפשר הובלה של בין 185 עם מחלקת עסקים ל-220 איש עם מחלקת תיירים בלבד.

## קישורים חיצוניים

## הערות שוליים

A321
קטגוריה:מטוסי נוסעים
ווקה פיפל

שמאל|ממוזער|200px|כרזת המופע
**ווקה פיפל** (**The Voca People**, מילולי: "אנשי הווקה") הוא הרכב זמרים ישראלי המעלה מופע מוזיקלי-קומי שמשלב שירת א-קפלה עם אמנות ביטבוקס.

## היסטוריה
המופע הוצג לראשונה בשנת 2009. יוצרי המופע הם ישראלים, הבמאי והמפיק הוא ליאור כלפון והמנהל והמעבד המוזיקלי הוא שי פישמן. מפיקי המופע רויטל כלפון, דורון לידה וליאורנה סולומונס. המופע כולל עיבודים ווקאליים ליצירות קלאסיות, פזמונים ומוזיקה מסרטי קולנוע, תוך אינטראקציה עם הקהל. הזמרים-שחקנים לבושים כולם בבגדים לבנים ומאופרים בלבן.

סיפור הרקע מאחורי המופע הוא על שמונה חייזרים אשר הגיעו מכוכב "ווקה". החייזרים התרסקו עם החללית שלהם בכדור הארץ מכיוון שמטען החללית התקלקל. בעולם הווקה חושבים עם מוזיקה ומתקשרים דרכה. מטען החללית נטען בעזרת "אנרגיה מוזיקלית" של המוזיקה באותו כוכב אליו הם מגיעים. דרך אינטראקציה עם הקהל החייזרים מצליחים להטעין מחדש את המצבר ולחזור לארצם.

הפריצה הראשונית של המופע נעשתה באמצעות האינטרנט, על ידי פרסום סרטון ("ההיסטוריה של המוזיקה בשלוש דקות"), מתוך המופע, באתר יוטיוב. כתוצאה מכך גברה המודעות אליו וההפקה הועלתה ברחבי העולם. כחלק מיחסי הציבור למופע הם הוזמנו למהדורות חדשות של ערוצים ברחבי העולם וגם הציגו קטעים מהמופע בטקס גראמי של דרום אמריקה.

בקיץ 2012 התלונן משרד החוץ נגד חברי הלהקה, על כך שהם "לא מודים שהם ישראלים", בהופעותיה ברחבי העולם, ועל כך שהלהקה מתעקשת שהיא מכוכב ה"ווקה". משרד החוץ, אף שיגר מכתב אזהרה לכל שגרירויות ישראל בעולם. המכתב יצא בעקבות תלונה של קונסוליית ישראל בסנט פטרסבורג, ששיגרה מברק למשרד ובו התלוננה שקבוצת הזמרים שמחופשים לחייזרים "לא מזכירה אפילו ברמז את ההקשר הישראלי שלה ואף מתכחשת לכך".
ליאור כלפון הגיב למקרה: ״הווקה אכן חייזרים מהכוכב המוזיקלי ווקה ולכן אינם יכולים להודיע שהם מגיעים מישראל״.

המופע זכה להצלחה עצומה ברחבי העולם והופיע במעל 40 מדינות כולל 500 הופעות בניו יורק ומעל 600 מופעים בפאריס ובצרפת כולה. בשנת 2012 זכה המופע בפרס הלורטל בניו יורק.

בשנת 2017, לאחר שבע שנים של הופעות ברחבי העולם, חזרה הלהקה לסיבוב הופעות בישראל עם תוכנית חדשה.

בשנת 2018 עלה מופע חדש בשם "ההרצלים" מבית הווקה פיפל. המופע הוא מחווה לזמר הישראלי ובו שרים עיבודי אקפלה של שירים ישראליים. בשונה ממופע הווקה פיפל, בהרצלים הזמרים מופיעים ללא חליפות לבנות וללא איפור.

בשנת 2019 אירחה להקת המחול האירית "Rhythm of the Dance", את הלהקה בהופעותיה בישראל.

בשנת 2023 עלה מופע חדש מבית הווקה פיפל בשם "Voca People Cosmic Tour" בבימויו של יותם קושניר.

## זמרים
* אלט: עדי קוזלובסקי / סהר שוורצברג / ענבר יוחננוף / מיטל סגל / ורד אבידן / שירה גבעון / אורן טורס/ אביגיל איפרגן
* מֶצו-סופרן: נופר כהן / מעיין בוקריס / ספיר ברייר / שובל שוסטיאל
* בריטון: ברק תמם / דור קמינקא / משה טל/עדי עזרא / עמית שקל/
* קפטן: בועז בן דוד / בוריס ברינגאס / חן צימרמן / אורי ברינקר
* סופרן: ניצן אופיר / גנית סימוביץ / אלונה אלכסנדר / לירן ספורטה / שני ששון / נויה אדד
* טנור: עידן טנדלר / עידו פרמון / אלמוג קפח / אשוט גספריאן / סהר טויטו / עומר שיש
* באס: אלון שר / שמעון סמיט / עידן שמי / נדב מזמר / רועי בוסאני
* סקרצ'ר: ינון בן דוד / אופיר טל / גריסון / איסאטו ביטבוקס / נדב עדר

## ראו גם
* בלו מן גרופ

## קישורים חיצוניים
* 

* 
* 
* מיכל בן דוד, ווקה פיפל – לא לפספס, באתר "הבמה", 1 בדצמבר 2009
* 
*  
*  
* 
*  
*  
*  
* 

## הערות שוליים

קטגוריה:להקות א-קפלה ישראליות
הלשכה להגנת החוקה (לטביה)

400px|שמאל|ממוזער|סמל הלשכה
**הלשכה להגנת החוקה של [[לטביה]]** (לטבית: **Latvijas Republikas Satversmes Aizsardzības Birojs**) הוא שירות הביטחון הלטבי האחראי לאכיפת החוק במדינה ואבטחת הסדר החוקתי. זהו הארגון העיקרי במדינה האחראי לחקירת אישים בכירים ומאבק בשחיתות הציבורית.

שירות הביון הלטבי הוא שירות המודיעין והניתוח של לטביה שהוקם באפריל 2003 במסגרת הרפורמה המודיעינית שנחשבת לרפורמה הגדולה ביותר בקרב הרפובליקות הסובייטיות לשעבר.

## קישורים חיצוניים
* 

קטגוריה:ארגוני אכיפת חוק
קטגוריה:לטביה: ארגונים
ז'ואאו ברנארדו ויאיירה

**ז'ואאו ברנארדו ויאיירה** (**João Bernardo Vieira**; 27 באפריל 1939, ביסאו - 2 במרץ 2009, ביסאו) היה נשיא גינאה ביסאו בין השנים 1984–1999 ו-2005–2009.

ויאיירה היה מדינאי בכיר ותיק במדינה ושלט בה שנים רבות עד 1999. ב-2005 נבחר שוב לכהן כנשיא המדינה, אך ב-2 במרץ 2009 נורה למוות על ידי חיילים מורדים במדינה, ככל הנראה בגלל חיסולו יום קודם לכן של הרמטכ"ל בטיסטה טגמה נה וואי, אשר רצה לערוך הפיכה צבאית במדינה.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:גינאה ביסאו: אישים
קטגוריה:גינאה ביסאו: פוליטיקה
קטגוריה:נשיאי מדינות
קטגוריה:קורבנות רציחות פוליטיות באפריקה
קטגוריה:מנהיגים שנרצחו
קטגוריה:ילידי 1939
קטגוריה:נפטרים ב-2009
פיליפ שברייה

אור דייגי בן 17 ניצול שואה בעברו עסק בג׳ודו מקצועי שחקן כדורגל ונוכל ברמות הגבוהות. אור דייגי נוכל הטינדר#2
אור ילד חתיך ומושלם

אור דייגי הילד המוכשר באדם הוא סוחף כריזמטי וחתיך!! אור ילד אהוב ומוערץ עלי ידי כל ארץ ישראל השלמה (כולל סיני). אור פתוח להצעות עסקאות והוא חתיך ומושך.

## המוסדות והמיזמים שברשותו

*	Field Châteauvieux: Gourmet restaurant located Satigny.
*	Peney coffee: Cafe restaurant located Peney-Dessous, 14/20 in the Gault-Millau
*	Vallon Restaurant: Restaurant located Conches, 15/20 in the Gault-Millau
*	Area grocery Châteauvieux: Grocery products for
*	Field Choully: The site of Philippe Chevrier Catering SA, Domaine de Chateauvieux located Chouilly
*	The boat Savoy Dinner Cruise on Lake Geneva. Steamboat of 1914
*	Restaurant Le Relais Chambésy in the village of the same name (GE)


## פרסומיו

*	Philippe Chevrier, Jean Lamotte, Bertola, and Thomas Hensinger, Sweet Stories, Youth, 2004 ()
*	Philippe Chevrier, Jean Lamotte and Jean-Claude Tabernier, Delights of autumn and winter: Recipes Damien Coche and his teamÉditions Slatkine, 2009 ()


## לקריאה נוספת

* שגיא כהן,** מדריך מפה למסעדות הטובות בעולם**, הוצאת מפה, תשס"ג 2003, עמ' 119.

## קישורים חיצוניים
* האתר של מסעדת דומיין דה שאטווייה
* ביוגרפיה של פיליפ שברייה, באתר restaurant-ranking.com
* מסעדת דומיין דה שאטווייה באתר dininginfrance

## הערות שוליים

קטגוריה:שפים שווייצרים
קטגוריה:מחברי ספרי בישול
קטגוריה:שווייצרים שנולדו ב-1960
עמית שמחון

**עמית שמחון** (נולד ב-22 באוקטובר 1989) הוא כדורסלן ישראלי המשחק בעמדת הסמול פורוורד בקבוצת הפועל חיפה ובנבחרת ישראל. גובהו 1.96 מטר.

## ביוגרפיה
שמחון שיחק בצעירותו בהפועל גבעתיים, הפועל תל אביב ולאחר מכן עבר למחלקת הנוער של עירוני רמת גן. בעונת  עלה לקבוצה הבוגרת של המועדון.

בעונתו השנייה , מאחר שלא קיבל דקות משחק רבות ברמת-גן, הוא עבר להפועל לב השרון ששיחקה בליגה הלאומית. בעונת  שיחק במכבי הוד השרון גם היא מהליגה הלאומית. בעונה זו נבחר לתגלית העונה, חמישיית העונה, השחקן הצעיר ומלך הסלים הישראלי בליגה הלאומית.

את עונת  פתח שמחון בקבוצת הפועל ירושלים ששיחקה בליגת העל וביורוקאפ, אך במרץ 2011 הושאל לברק נתניה עד לתום העונה.

לקראת עונת  חתם שמחון בעירוני אשקלון.

שמחון לקח חלק בנבחרת האולימפית של ישראל והשתתף בטורניר האוניברסיאדה 2011.

לקראת עונת 2012/2013 חתם עמית שמחון בהפועל גלבוע גליל.

בעונת 2014/2015 חתם בהפועל אילת. היווה חלק מההעפלה ההיסטורית של הקבוצה לגמר הפלייאוף על חשבונה של מכבי תל אביב.

בקיץ 2016 חתם במכבי חיפה. באותה שנה זומן לראשונה לנבחרת הבוגרת. לאחר שנה חזר להפועל אילת.

ב-4 ביולי 2018 חתם לשנתיים, עם אופציה לשנה שלישית, בקבוצת הפועל חולון.

ב-26 בדצמבר 2019 עזב את חולון וחתם עד לתום העונה בהפועל באר שבע.

ב-2020 חתם לשלוש שנים בהפועל חיפה.
בעונתו הראשונה בקבוצה, העמיד ממוצעים של 12.4 נק', 3.5 ריבאונדים, 1.8 אסיסטים ו-1.6 חטיפות ב-30.6 דק' בעונה הסדירה, בסיום העונה הסדירה נפצע ולא שותף בפלייאוף.
בעונתו השנייה בקבוצה העמיד ממוצעים של 12.2 נק', 2.6 ריבאונדים, 1.6 אסיסטים ו-1.5 חטיפות ב-28 דק' בעונה הסדירה, בשלב הפלייאוף העמיד 5 נק' ו-2.7 ריבאונדים.

ב-9 במאי 2022 קבע שמחון שיא קריירה של 41 נקודות במשחק (וכן שיא קריירה של תשע שלשות, נמוך בשלשה אחת משיא כל הזמנים בישראל), בניצחון של הפועל חיפה במשחק חוץ מול מכבי תל אביב.

בעונתו השלישית בקבוצה העמיד ממוצעים של 10.4 נק', 3 ריבאונדים ו-2.2 אס' ב-30.6 דק' למשחק ב-24 משחקים.

## חיים אישיים
שמחון נשוי.

## קישורים חיצוניים

* עמית שמחון באתר הפועל ירושלים
* פרופיל וסטטיסטיקות, באתר ONE
*  
*  
* 
* 

## הערות שוליים

קטגוריה:כדורסלני הפועל באר שבע
קטגוריה:כדורסלני הפועל חיפה
קטגוריה:כדורסלני הפועל חולון
קטגוריה:כדורסלני הפועל ירושלים
קטגוריה:כדורסלני מכבי עירוני רמת גן
קטגוריה:כדורסלני מכבי הוד השרון
קטגוריה:כדורסלני אליצור עירוני נתניה
קטגוריה:כדורסלני עירוני אשקלון
קטגוריה:כדורסלני הפועל לב השרון
קטגוריה:כדורסלני הפועל גלבוע גליל
קטגוריה:כדורסלני הפועל אילת
קטגוריה:כדורסלני מכבי חיפה
קטגוריה:כדורסלני נבחרת ישראל
קטגוריה:כדורסלני נבחרת ישראל 3x3
קטגוריה:בוגרי תיכון קלעי (גבעתיים)
קטגוריה:ישראלים שנולדו ב-1989
Screaming For Vengeance

**Screaming For Vengeance** הוא האלבום השמיני של להקת ההבי מטאל מאנגליה ג'ודס פריסט.

האלבום הגיע למקום ה-17 בבריטניה ומקום 17 ב"בילבורד 200 אלבומי פופ" ועשה את ג'ודס פריסט הרבה יותר פופולריים מכשהם היו לאחר ההוצאה לאור של אלבום British Steel. הוא זיכה את ג'ודס פריסט בתקליט זהב באוקטובר 1982 ופלינטום באפריל 1983. האלבום כולל את הלהיטים "You've Got Another Thing Coming" ו"Electric Eye".

לאלבום גרסת רימסטרד שיצאה לאור במאי 2001.

## רשימת רצועות

## משתתפים
* רוב הלפורד - שירה
* ק. ק. דאונינג - גיטרות, שירת רקע
* גלן טיפטון - גיטרות, קלידים, שירת רקע
* אייאן היל - בס, שירת רקע
* דייב הולנד - תופים

## קישורים חיצוניים

קטגוריה:אלבומי ג'ודס פריסט
קטגוריה:אלבומים באנגלית
קטגוריה:אלבומי חברת קולומביה רקורדס
פרדוקס קידוש החודש

**פרדוקס קידוש החודש** הוא פרדוקס לוגי הלכתי בנושא קידוש החודש. הפרדוקס מוזכר לראשונה בספר מנחת חינוך.

## הפרדוקס
מעשה בשני אנשים שבאו לסנהדרין ביום ל' באב והעידו שראו את מולד הלבנה. בהתאם לעדותם החליט בית הדין להכריז על אותו יום כיום א' באלול, אך לפני שהספיקו להכריז כך, הגיעו לבית הדין שני עדים אחרים לְהָזֵם את עדותם של העדים הראשונים או לפסלם. לשני העדים האחרונים ימלאו 13 שנים ביום א' באלול, ולפיכך ביום זה יהפכו לבני מצווה וכשירים לעדות.

אם תתקבל עדות העדים הראשונים, התאריך יהיה א' באלול ויוכלו העדים האחרונים לפסול את הראשונים. אם תיפסל עדות העדים הראשונים, התאריך יהיה ל' באב ומשמעות הדבר תהיה שהעדים האחרונים פסולי עדות. אם נפסלו העדים האחרונים לעדות, הרי שיש לקבל את עדות הראשונים ולקבוע כי התאריך הוא א' באלול. לפיכך, העדים האחרונים כשרים לעדות ויכולים לפסול את העדים הראשונים, ויש להכריז כי התאריך הוא ל' באב. וכן הלאה וכן הלאה.

## מסקנות הלכתיות
תשובת המנחת חינוך עצמו היא שעדות העדים הראשונים מתקבלת. לשיטתו בשעת עדותם של העדים הראשונים, בטרם קידש בית דין את החודש על פי עדותם, אין באפשרות העדים האחרונים לפסלם, ואין שום צורך להתחשב בהשלכות העתידיות של קידוש החודש לפני שהפך למציאות באמצעות הכרזת בית הדין. אם באו העדים המזימים לאחר שהכריז בית דין על קידוש החודש, הרי גם אז להזמתם או פסילתם של העדים הראשונים בדיעבד אין כל תוקף, מכיוון שלפי ההלכה גם קידוש חודש שנעשה בשגגה ובהטעיה ואף בזדון – מתקבל ולעולם לא ניתן לשנותו.

לעומתו, בספר דרך המלך כתב שאין לקדש את החודש במצב כזה, ובכל מקום שבו יש פרדוקס צריך להשאיר את המצב כמו שהוא. בספר מנחת סולת כתב שאין כלל פרדוקס, ובכל מקרה העדים האחרונים פסולים להעיד בעניין זה, מכיוון שלא ניתן לקבל את עדותו של בעל אינטרס. לטענתו לעדים האחרונים יש אינטרס שלא יתקדש החודש, מכיוון שאם עשו עבירה באותו יום, בהכרזתו כיום א' באלול יהפכו הם לבני מצוות ויוכלו להיענש. אם יידחה קידוש החודש, הרי שביצעו את העבירה בל' באב, ולא ניתן להעניש אותם.

## הפרדוקס בשיר
הארכאולוג פרופ' רוני רייך ניסח את הפרדוקס בשיר בחרוזים:
:**רוני רייך / פרדוקס ראש החודש**

## ראו גם
*פרדוקס השקרן

## קישורים חיצוניים
*ניסוח הפרדוקס - ספר מנחת חינוך מצווה ד', בהמשך דיבור המתחיל "ונסתפקתי", במשפט המתחיל "עוד אני מסתפק".
*פרדוקסים הלכתיים נוספים הנובעים מסיבה התלויה בתוצאה מתוך הספר "קובץ יסודות וחקירות" ערך "חלויות" ד"ה "תלוי בעצמו".

## הערות שוליים

קידוש החודש
קטגוריה:הירח ביהדות
קטגוריה:ראש חודש
הליגה הרוסית בכדוריד נשים

**אליפות רוסיה בכדוריד נשים** (ברוסית: Чемпионат России по гандболу среди женщин) היא התחרות הבכירה ברוסיה לנשים בתחום הכדוריד.
## אלופות רוסיה בכדוריד נשים

### תארים

## לקריאה נוספת
* Гончарук А., Бенедис А. Ступени гандбола. 1966-2009.. — Украина: Федерация гандбола Украины, 2009. — 200 с.
* Игнатьева В. Я. История развития гандбола : Метод. разраб. для студентов ГЦОЛИФКа. — М.: ГЦОЛИФК, 1983. — 24 с.
## קישורים חיצוניים
* 

## הערות שוליים

קטגוריה:ליגות כדוריד
קטגוריה:רוסיה: תחרויות ספורט נשים
קטגוריה:רוסיה: כדוריד נשים
האחים מילס

start=348|end=498|upright=1.5|I Ain't Got Nobody, 1932|ממוזער|300px
start=250|end=361|upright=1.5|ממוזער|300px|''Dinah'', 1932
**האחים מילס** (באנגלית: **The Mills Brothers**) היו להקת זמרים אמריקאים שחורי עור בסגנון ההרמוניה הצפופה, שהייתה פעילה מאמצע שנות העשרים של המאה העשרים במשך יותר מחמישים שנה. חבריה בני משפחת מילס. סגנונות השירה של ההרכב היו מגוונים: גוספל, ג'אז, דו-וופ, פופ.

## היסטוריה
חברי הלהקה המקורית היו בניהם של אתל וג'ון מילס. הם נולדו בעיר פיקווה בצפון מדינת אוהיו בארצות הברית. ג'ון היה בעל מספרה וזמר חובב.

ארבעת הבנים הקימו רביעייה ונהגו להופיע על המדרכה בכניסה למספרה של אביהם. בשנת 1925 הם התחילו להופיע באופן מקצועי, כשג'ון-צ'ארלס היה בן 15, הארי בן 13, הרברט בן 12 ודונלד בן 10 בלבד. שמה של הלהקה היה אז "ארבעת הנערים והקאזו". הסיפור המקובל הוא שבאחת מהופעותיהם בתחרות חובבים הארי שכח את כלי הליווי שלהם, הקאזו. הארי איגרף את כפות ידיו ונשף בניסיון לחקות את צליל הקאזו, וכך התקבל קול חצוצרה. האחים זכו בתחרות בפרס של $10 והחליטו לוותר על הקאזו.

בהמשך הופעותיהם ג'ון חיקה חצוצרת באס וטובה, הארי חיקה חצוצרה ושר בריטון, הרברט חיקה טרומבון, חצוצרה וסקסופון. דונלד שר את תפקיד הטנור. כלי הנגינה היחיד שליווה את הרביעייה הייתה הגיטרה של ג'ון. בהקלטות נשמעו החיקויים כל כך משכנעים שהם נהגו להוסיף להן הערה שאלה קולות של אנשים ולא כלי נגינה.

בשנת 1930 הינחו תוכנית רדיו משלהם. באותה שנה הם פגשו את דיוק אלינגטון, אשר שכנע אותם לעבור לניו יורק.

בשנת 1931 הם הוחתמו בניו יורק על חוזה בן שלוש שנים ברדיו CBS, לתוכנית באורך 15 דקות פעמיים בשבוע. התקליט הראשון שלהם נמכר ביותר ממיליון עותקים. באותה תקופה הם הקליטו עם דיוק אלינגטון ובינג קרוסבי והופיעו לפני בית המלוכה הבריטי.

ב-1936 ג'ון ג'וניור, האח הבכור נפטר ממחלה. אבי המשפחה, ג'ון סניור הצטרף לשלושת בניו ומילא את תפקיד הבאס במשך 21 שנים. בשנת 1937 הצטרף ללהקה הגיטריסט נורמן בראון והוא ליווה אותם במשך 30 שנה.

בהרכב זה הם הקליטו עם אלה פיצג'רלד, לואי ארמסטרונג ובהמשך גם עם קאונט בייסי, בט מידלר אל ג'ולסון ועוד.

בשנת 1957 האב ג'ון פרש מהסיורים אך המשיך להקליט עם הבנים, עד שבשנת 1967 הוא נפטר בשיבה טובה.
שלושת האחים והגיטריסט המלווה המשיכו להופיע עד שנת 1981, בה הארי והרברט פרשו. הארי נפטר בשנת 1982. דונלד המשיך את ההופעות עם בנו ג'ון, נכדו של סבא ג'ון. הרברט נפטר בשנת 1989 ואחרון האחים, דונלד נפטר בשנת 1999. בנו של דונלד, ג'ון המשיך במשך כמה שנים להופיע ביחד עם אחד מזמרי להקת הפלאטרס, אלמר הופר.

## השפעת הלהקה
הייתה לרביעייה זו השפעה גדולה על תהליך ההתקבלות של המוזיקה השחורה בקרב הקהל הרחב. בכוח הצלחתם הם אף מצאו דרכים להעניק תמיכה לזמרים אפרו-אמריקאים נוספים שביקשו להשתלב בזרם המרכזי של המוזיקה, בתקופה שלפני התנועה לזכויות האזרח של ארצות הברית, כשהיחס אל השחורים היה מאוד קשה.

## להיטים גדולים
*1931 – Tiger Rag
*1943 – Paper Doll (נמכר במעל ל-6 מיליון עותקים)
*1944 – you always hurt the one you love (נמכר ב-3 מיליון עותקים)
*Basin street Blues, בו ניתן לשמוע הדגמה טובה של חיקויי כלי הנשיפה שהם הפיקו בקולותיהם

## קישורים חיצוניים

* 

* האחים מילס, באתר Great Quartets
* האחים מילס, באתר "היכל התהילה של חבורות הזמר"
* 

קטגוריה:להקות אמריקאיות
קטגוריה:אישים שהונצחו בשדרת הכוכבים של הוליווד: מוזיקה
קטגוריה:רביעיות ווקאליות
קטגוריה:אמני דקה רקורדס
קטגוריה:להקת אחאים
קטגוריה:להקות שהוקמו בשנת 1925
קטגוריה:להקות שהתפרקו בשנת 1982
די-ציאנו אצטילן

**די-ציאנו [[אצטילן]]** (**Dicyanoacetylene**) הוא תרכובת של פחמן וחנקן בעל הנוסחה הכימית C4N2 .

למולקולת החומר מבנה קווי מהצורה **N≡C-C≡C-C≡N** אשר לעיתים נכתבת גם כקיצור NC4N .

בטמפרטורת החדר מופיע די-ציאנו אצטילן כנוזל צלול. מכיוון שהחומר פעיל מאוד ומתאפיין בתכולת רמה גבוהה במיוחד של אנרגיה ליצירתו, הוא יכול להתפוצץ ליצירת אבקת פחמן וחנקן גזי. די-ציאנו אצטילן בוער בנוכחות חמצן בלהבה כחולה-לבנה בטמפרטורה של C° 4990. טמפרטורה זו היא טמפרטורת הלהבה הגבוהה ביותר מבין כל החומרים הכימיים. בנוכחות אוזון ובלחץ של 40 בר ניתן להגיע אף לטמפרטורת להבה של C° 6000.

החומר מיוצר על ידי הזרמת חנקן גזי על פני שכבת גרפיט בטמפרטורה של C° 2400 - °C 2700.

בגלל הקבוצות הציאנידיות שלו, משמש די-ציאנו אצטילן כראגנט (מגיב) ביצירת תגובות בכימיה אורגנית בעיקר בתגובת דילס-אלדר (Diels-Alder reaction). בתהליך זה הוא מוסיף גם את התרכובת הארומטית דורן. בחומר נעשה שימוש גם כתוסף דלק וביצור חומרי נפץ.

די-ציאנו אצטילן מוצק התגלה באטמוספירה של טיטאן באמצעות ספקטרוסקופיה של תת-אדום. ריכוז החומר באטמוספירה משתנה בהתאם לעונות השנה באופן מחזורי, ומאפשר ביצוע מחקרים מטאורולוגיים באטמוספירה של הירח. ישנן הערכות כי החומר נמצא גם בחלל הבין כוכבי אולם עד כה טרם נמצאו ההוכחות לכך.

## ראו גם
*ציאנו אצטילן

## קישורים חיצוניים

קטגוריה:תרכובות אי-אורגניות
קטגוריה:ציאנידים
אליפות רוסיה בכדוריד

**אליפות רוסיה בכדוריד לגברים** (ברוסית: Чемпионат России по гандболу среди мужчин) היא הליגה הבכירה בכדוריד ברוסיה שהוקמה ב-1992 ומנוהלת על ידי איגוד הכדוריד הרוסי.

בליגה העליונה משחקות 12 קבוצות. ב-24 אליפויות (מ-27 שהתקיימו) זכתה קבוצת צסק"א מוסקבה על גלגוליה השונים. יו"ר איגוד הכדוריד הרוסי ומאמן נבחרת רוסיה היה גם מאמן קבוצה זו. בתקופת ברית המועצות נערכה האליפות משנת 1956 ועד לשנת 1991.
## אלופות רוסיה בכדוריד

### תארים

## קישורים חיצוניים
*מידע מאתר איגוד הכדוריד הרוסי

## הערות שוליים

קטגוריה:רוסיה: כדוריד
קטגוריה:תחרויות ספורט ברוסיה
קטגוריה:ליגות כדוריד
לאית

**לאית** או **לאו** (IPA: [pʰáːsǎː láːw]) היא שפה המדוברת בפי כשבעה מיליון איש במדינת לאוס וכן במחוז איסאן בתאילנד ומשתייכת למשפחת השפות התאי-קדאיות. היא יוצרת רצף ניבים יחד עם השפה התאית.

## ניבים
השפה הלאית כוללת ניבים (דיאלקטים) רבים ונהוג לחלקה לשישה עיקריים:
*ניב ויינטיאן
*ניב צפוני, המדובר בסביבת העיר לואנג פראבנג
*ניב צפון-מזרחי, המדובר באזור צ'יאנג חואנג
*ניב מרכזי, המדובר באזור חמואן
*ניב דרומי, המדובר במחוז צ'מפאסאק
*ניב מערבי

## דקדוק
בשפה הלאית הזמן והמספר אינם משנים את המילה, וכן אין מין דקדוקי. סדר המילים במשפט הוא SVO: נושא, נשוא ומושא (בדומה לעברית ואנגלית).

## הגיית השפה וכתיבתה
הלאית משתמשת בכתב דומה לזה של התאית וכוללת 33 עיצורים ו-28 תנועות. סימני העיצורים נמצאים מעל, מתחת, אחרי או בתוך האות, עם זאת שפה זו פונטית יותר מהתאית. אין הפרדה בין המלים אלא רק בסוף משפט, ומשפטי שאלה מסומנים על ידי מלות שאלה ולא סימני פיסוק.

## קישורים חיצוניים
* 

קטגוריה:שפות
קטגוריה:שפות טונאליות
קטגוריה:תאילנד: תרבות
קטגוריה:לאוס: תרבות
איגוד הכדוריד הרוסי

**איגוד הכדוריד הרוסי** (ברוסית: **Федерация гандбола России**; בעבר: איגוד שחקני הכדוריד של רוסיה, **Союза гандболистов Россия**) הוא הגוף המנהל של נבחרת רוסיה בכדוריד, ליגות הכדוריד והטורנירים השונים ברוסיה שנערכים בתחום הכדוריד. האיגוד הוקם ב-1989 כיורש לאיגוד הכדוריד הסובייטי ונקרא בשם איגוד שחקני הכדוריד של רוסיה. במרץ 2013 הוחלט לשנות את שם האיגוד והוא נקרא בשם "פדרציית הכדוריד הרוסית". 
## היסטוריה
האספה המכוננת של איגוד הכדוריד נערכה ב-1989 וייסדה את איגוד הכדוריד של רוסיה עם 32 חברים משותפים. למנכ"ל האיגוד נבחר ולדימיר סלמנוביץ' מקסימוב, שהיה אלוף אולימפי ב-1976. במרץ 1992 נערכה האספה השנייה בוולגוגרד ונבחרו רשויות האיגוד. באותו מעמד נבחר נשיא האיגוד הראשון: אלכסנדר בוריסוביץ' קוז'וכוב. למנכ"ל האיגוד וסגן הנשיא נבחר ולדימיר מקסימוב. יורי פיודורוביץ' רזניקוב נבחר לסגן הנשיא, כאשר בוריס ניקולאייביץ' מקארוב נבחר למזכ"ל האיגוד.

ב-1992 איגוד הכדוריד הרוסי - כיורש פדרציית הכדוריד הסובייטית - היה לחבר רשמי בפדרציית הכדוריד הבינלאומית ופדרציית הכדוריד האירופית. מאז 1993 רוסיה היא משתתפת קבועה באליפויות אירופה וגביעי העולם בכדוריד.

על פי הדירוג העולמי הכדוריד הרוסי נמצא במקום השני בחשיבותו בעולם כשדירוג השיא הוא מקום ראשון: ב-1993, 1995, 1997 ובין השנים 1999–2002 וב-2005. הנבחרת הרוסית בכדורעף מדורגת תמיד באחד מחמשת המקומות הגבוהים, מאז 1993. נבחרת הנשים היא נבחרת הכדוריד הטובה בעולם ומדורגת במקום הראשון.

בשנת 2003 איגוד הכדוריד הרוסי ציין 75 שנה לכדוריד ברוסיה, יום שצוין בסדרת אירועים ששיאם היה במשחק ראווה של הנבחרת הרוסית מול נבחרת העולם. המשחק נערך בהיכל הספורט דינמו במוסקבה ונכחו בו 5,000 צופים.

במרץ 2013 האיגוד שינה שמו ל"פדרציית הכדוריד הרוסית".
## תחרויות
* ליגת העל הרוסית בכדוריד - תחרות הכדוריד הבכירה ברוסיה בה משתתפות כל מועדוני הכדורעף מן הליגה הבכירה. קיימת ליגה לגברים ונשים.
* ליגת הכדוריד הראשונה ברוסיה - ליגת המשנה בכדוריד - אלופת הליגה מעפילה לסופרליגה הרוסית בכדוריד

## נשיאי האיגוד
* אלכסנדר קוז'וכוב (1991 - 2004)
* ולדימיר מקסימוב (2004 - 2013)
* ולדימיר נליובין (2013 - 2015)
* סרגיי שישקאריוב (מ-2015)

## קישורים חיצוניים
* 

קטגוריה:רוסיה: ארגוני ספורט
קטגוריה:רוסיה: כדוריד
מסגד אורטאקוי

**מסגד אורטאקוי** (בטורקית: **Büyük Mecidiye Camii** או **Ortaköy Camii**) הוא מסגד השוכן בשכונת אורטאקוי שברובע בשיקטש בעיר איסטנבול שבטורקיה. שמו הרשמי של המסגד הוא "המסגד הקיסרי הגדול על שם הסולטאן אבדילמג'יט הראשון".

המסגד הראשון במקום נבנה במאה ה-18, והמבנה הנוכחי הוקם בהוראת הסולטאן אבדילמג'יט הראשון בשנים 1854–1856. המסגד הוקם על גדת הבוספורוס, והוא מהווה יעד תיירותי פופולרי בעיר.

האדריכל הטורקי ממוצא ארמני, ניגואוס בליאן (Nigoğos Balyan; בנו של האדריכל אשר תכנן את ארמון דולמאבהצ'ה), תכנן את המסגד בסגנון הבארוק. פנים המסגד מקושט ברישומי קליגרפיה, בין היתר, מעשי ידיו של הסולטאן אבדילמג'יט הראשון, אשר היה אומן בתחום זה. המסגד תוכנן כך שחלונותיו הרחבים והגדולים יקלטו אל תוכם את השתקפות האור המגיעה ממי הבוספורוס.

## קישורים חיצוניים

אורטאקוי
אורטאקוי
אורטאקוי
אלרואי כהן

**אלרואי כהן** (נולד ב-7 בינואר 1989) הוא כדורגלן עבר ישראלי ששיחק בעמדת הקשר ההתקפי.

## קריירה
כהן התחיל את דרכו בכדורגל בקבוצת הילדים של קצרין, המועצה בה נולד. לאחר מכן עלה לקבוצת הנוער של מכבי תל אביב, ושיחק גם בקבוצות הנוער של הכח רמת גן ובית"ר טוברוק. לאחר מכן חזר כהן לצפון ועבר לשחק בקבוצת הנוער של עירוני קריית שמונה, עמה עלה לליגת העל לנוער. בעונת 2009/2010 עלה לקבוצה הבוגרת ששיחק בליגה הלאומית, והיה שחקן מרכזי מאוד בהתקפת הקבוצה, ואף עלה איתה לליגת העל.

בתחילת עונתו הראשונה בליגת העל, 2010/2011, התפרסם כהן בעיקר בזכות הניצחון של קבוצתו על הפועל תל אביב באצטדיון בלומפילד במחזור הרביעי, בו בישל שני שערים. לאחר המשחק זומן לנבחרת ישראל על ידי המאמן לואיס פרננדז. ב-9 באוקטובר 2010 ערך כהן את הופעת הבכורה שלו בנבחרת, כשפתח בהרכב נגד נבחרת קרואטיה במסגרת מוקדמות יורו 2012, ובסך הכל ערך ארבע הופעות במדי הנבחרת.

לאחר שכבש 7 שערים עד לאמצע עונתו הראשונה בליגת העל, בסוף חלון העברות של ינואר 2011 רכשה הפועל תל אביב את כהן תמורת 800 אלף אירו ו-20% מסכום המכירה העתידית של איתי שכטר, וכהן חתם במועדון לארבע וחצי עונות. ב-14 בפברואר 2011 ערך את הופעת הבכורה שלו במועדון, כשנכנס כמחליף בפתיחת המחצית השנייה בניצחון 2–0 על מכבי פתח תקווה. שלושה חודשים לאחר שעבר לתל אביב, זכה עם הקבוצה בגביע המדינה.

את שערו הראשון בהפועל תל אביב כבש ביולי 2011, בניצחון 4–0 על ואדוץ מליכטנשטיין במסגרת מוקדמות הליגה האירופית. בעונת 2011/2012, לאחר עזיבתם של מרבית כוכבי הקבוצה שעברו לקבוצות באירופה, קיבל כהן מקום קבוע בהרכב הקבוצה וזכה עמה בגביע שני ברציפות. כהן פתח בהרכב בניצחון 2–1 על מכבי חיפה במשחק הגמר. הוא סיים את העונה עם שישה שערי ליגה ושישה בישולים, כשהקבוצה סיימה כסגניתה של קבוצתו הקודמת מקריית שמונה. בעונת 2012/2013 חל פיחות במעמדו של כהן בהרכב הקבוצה. הוא לא כבש שערים בעונה זו, ובחודשיים האחרונים של העונה לא שותף כלל במשחקי הקבוצה.

ב-1 באוגוסט 2013 שוחרר כהן מהפועל תל אביב, לאחר שנתיים וחצי במועדון, וב-15 בספטמבר חתם לעונה אחת במכבי פתח תקווה. כהן לא הצליח להשתלב במכבי פתח תקווה, ולאחר עונת 2013/2014, בה שותף בשבעה משחקי ליגה בלבד, שוחרר מהמועדון.

לאחר יותר משנה שלא שיחק, ב-30 ביוני 2015 הודיע כהן על פרישה ממשחק פעיל בגיל 26.

## חיים אישיים
ב-23 במאי 2013 נישא לדוגמנית שיר אלמליח. ב-20 בדצמבר 2016 השניים התגרשו.

## תארים
;עירוני קריית שמונה
* גביע הטוטו (ליגה לאומית): 2009/2010

;הפועל תל אביב
* גביע המדינה: 2010/2011, 2011/2012

## קישורים חיצוניים

* 
* 
* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל תל אביב
קטגוריה:כדורגלני עירוני קריית שמונה
קטגוריה:כדורגלני מכבי פתח תקווה
קטגוריה:קצרין: כדורגלנים
קטגוריה:בוגרי תיכון נופי גולן (קצרין)
קטגוריה:ישראלים שנולדו ב-1989
נו (אל)

**נוּ** ("המימי") או **נוּן** ("האדיש") היה במיתולוגיה המצרית אל של התהום המימי הקדמוני. 

המצרים הקדמונים ראו את נו כתהום מימית, שבתוכה בועה שבה כמוסים החיים. במיתוסי הבריאה העתיקים של המצרים, התל הראשון של אדמה מגיע מתוך מי נון. נון הוא המקור של כל הקיים בעולם, ומקיף את כל ההיבטים של הקיום האלוהי והראשוני עלי אדמות.

נו מיוצג בדרך כלל כזכר, אך יש היבטים שיכולים להתפרש כזכרים וכנקבות **נונת** היא נון בתוספת "ת", מה שבמצרית עתיקה (כמו בעברית) מתייחס לשמות נשיים, והיא ההיבט הנקבי של נו. ו**נון** הוא ההיבט הגברי של נו, שנכתב עם "ן" בסוף, מה שבמצרית עתיקה מיוחס למין זכר. 

ההיבט הגברי של נו היה מתואר כצפרדע, או כאיש עם ראש של צפרדע. באמנות המצרית העתיקה, נון גם מופיע כגבר מזוקן, עם עור כחול ירוק, המייצג מים. נונת מיוצגת כנחש או כאישה עם ראש של נחש.

עם תחילת תקופת הממלכה התיכונה נון הוא "אב האלים" ומאז הוא מתואר על קירות המקדשים, במשך כל תקופת מצרים העתיקה.

ל"נו" לא יועדו מקדשים או מרכזי פולחן. אף על פי כן, נו היה מיוצג לעיתים על ידי אגם מקודש, או, כמו באבידוס, על ידי זרם תת-קרקעי.

בתקופה המאוחרת, כאשר מצרים נכבשה, התפיסה הרווחת של נו הפכה להיות שלילית. נו הפך לאל התוהו והכאוס, שמשקף את כוחות ההרס שייצגו את איבוד כוחה של הממלכה.

## ראו גם
* אלוהויות במצרים העתיקה

## קישורים חיצוניים

* 

## הערות שוליים




קטגוריה:אלים מצריים
קטגוריה:אלי ים ונהר
בופנז'ה

**בופנז'ה** (בצרפתית: **Bofinger**) היא מסעדה פריזאית.

בופנז'ה היא הבראסרי הוותיק בפריז. המסעדה נבנתה ב-1864, מעוצבת בסגנון בל אפוק ושוכנת ברובע הרביעי, בסמטה הסמוכה לכיכר הבסטיליה.

בופנז'ה מגישה מטבח אלזסי, האזור ממנו הגיעו הבעלים. מנת הדגל היא שוקרוט, כשלפעמים דגים מחליפים את נקניק החזיר במנה, מנה מרכזית נוספת היא הפואה גרא; המנה הפופולרית ביותר היא פלטת פירות ים.

בשנות התשעים של המאה העשרים נקנה בראסרי בופנז'ה על ידי תאגיד פלו FLO.

## לקריאה נוספת
* שגיא כהן,** מדריך מפה למסעדות הטובות בעולם**, הוצאת מפה, תשס"ג 2003, עמ' 100.
* אביטל ענבר, **תענוגות פאריס**, הוצאת בבל, 2003; עמ' 64, 311, 353.
* דיטה קול (עורכת), **מטרופוליס, מגזין תרבויות העולם, חוברת פריז**, מגזין ארץ הצבי, תל אביב, 2005, עמ' 153.

קטגוריה:פריז: מסעדות
קטגוריה:הרובע הרביעי של פריז